Poštovani,

obraćamo Vam se povodom slučaja "omladinsko patriotskog " kampa koji je organizovan na Zlatiboru, a koji je po nalogu MUP-a zatvoren, kako je obrazloženo, zbog moguće zloupotrebe dece i uznemirenja javnosti. Kamp je zatvoren u četvrtak uveče tokom protekle sedmice, ali je pre toga nesmetano radio nedelju dana. Prema tvrdnjama organizatora, javno okupljanje je prijavljeno Policijskoj stanici Čajetina sedam dana pre početka, sa imenima učesnika, predavača i stranih državljana. Oni navode da je policijska patrola čak tri puta obilazila kamp i da nisu imali zamerke.

Imajući sve ove činjenice u vidu molimo vas da nam odgovorite na sledeće pitanje:

Da li je MUP Srbije obavešten da je Policijska stanica Čajetina dala saglasnost za održavanje kampa?

Molimo vas da nam odgovorite na pitanja u najkraćem roku. Ukoliko niste u mogućnosti da nam odgovorite, molimo vas da nam to obrazložite pisanim putem.

Unapred hvala,

Bojana Anđelić,

novinar produkcije Insajder

e-mail:bojana.andjelic@insajder.net